Tercera edat del sol - Viquipèdia, l'enciclopèdia lliure\n(S'ha redirigit des de: Tercera Edat del Sol)\nLa Tercer Edat o Tercera edat del sol (sovint abreujat T.E.) és un període fictici del legendarium de l'escriptor de literatura fantàstica J.R.R. Tolkien.\nLa Tercera Edat comença després de la primera caiguda d'en Sàuron, quan és derrotat per la darrera aliança d'elfs i humans, després de la caiguda de Númenor.\nDurà 3021 anys, fins que en Sàuron va ser derrotat novament aquesta vegada de forma definitiva, amb la destrucció de l'Anell Únic.\nQuan n'Élrond, en Bilbo i en Frodo abandonen la Terra Mitjana, comença la Quarta Edat.\n2 Àrnor i Góndor\n3 La decadència dels elfs\n4 Els Istari\n5 La decadència d'Àrnor\n6 Decadència de Góndor i aliança amb Ròhan\n7 Els hòbbits\n8 Els nans i la caiguda de Mòria\nN'Isíldur mor en combat i l'Anell Únic es perd en el riu Ànduin. Els regnes dels Dúnedain prosperen cadascun per separat. Els regnes èlfics comencen a aïllar-se, tot i que no decauen gràcies al poder dels Tres Anells dels Elfs. L'ombra comença a créixer de nou al Bosc Llobregós. Dos hòbbits descobreixen l'Anell Únic i un d'ells se'l queda i fuig a les muntanyes. Arriben els Istari des d'Àman, enviats pels Vàlar. El regne del nord (Àrnor) comença a decaure, dividit en tres regnes petits, i és envaït pels homes i éssers d'Àngmar. Al sud, Góndor prospera, però és contínuament envaïda per homes d'orient i del sud. Els ròhirrim fan llur aparició i salven Góndor, que és quan es forja l'aliança entre Góndor i Ròhan.\nEn Bilbo Saquet descobreix l'Anell i el duu a La Comarca. En Gàndalf i els Muntaners del Nord protegeixen els hòbbits. Comença la fi de la Guerra de l'Anell amb els esdeveniments que fan que l'Anell arribi a Rivendell, d'aquí passa per Mòria i Lothlórien cap a Mórdor. La Germandat de l'Anell es divideix. En Frodo Saquet i en Samseny Gamgí, guiats per en Gòl·lum arriben a Mórdor. La resta de la Germandat participa en les batalles contra en Sàruman i contra Mórdor a Minas Tirith.\nL'Anell és destruït. N'Àragorn, l'últim descendent d'Eléndil, torna com a rei de Góndor i dels Dúnedain. Es casa amb n'Arwen, filla de n'Élrond, i així els llinatges dels mig-elfs tornen a unificar-se. La Tercera Edat acaba quan n'Élrond i na Galàdriel marxen de la Terra Mitjana.\nÀrnor i GóndorModifica\nN'Isíldur romangué a Góndor durant un any, organitzant el govern del regne del sud i encarregant-ho al fill del seu germà Anàrion, Menéldil. Durant aquest any la seva cobdícia per l'Anell Únic no deixà de créixer, però també la tortura que aquest artefacte li provocava. En partir cap al nord per governar en lloc del seu pare Eléndil sobre tots els Dúnedain i sobre el regne del nord d'Àrnor, ho feu pel camí de Lothlórien en ser el més curt, a través de les Muntanyes Boiroses i Rivendell. Tanmateix, als Camps Gladis, fou emboscat per orcs i tots els seus homes hi moriren, àdhuc els seus tres fills grans. N'Isíldur, desesperat, es posà l'Anell Únic, i així es feu invisible entre els seus enemics i intentà fugir pel riu Ànduin, però l'Anell va trair-lo i l'abandonà: els seus enemics van poder veure'l i l'hi mataren. Mentrestant, l'Anell Únic es perdé en el riu. L'escuder de n'Isíldur aconseguí escapar-ne, i dugué les restes de l'espasa d'Eléndil, Nàrsil, a Rivendell, on el fill petit de n'Isíldur, Valàndil, es convertí en rei.\nD'ençà Àrnor i Góndor començaren a prosperar cadascun per separat. Fins i tot quan el rei d'Àrnor era considerat també rei de Góndor, el regne de Góndor es considerava autònom en administració.\nGóndor patí moltes invasions, tot i això pogué esdevenir un regne de gran extensió, des del Gran Bosc Verd al nord, fins al límit superior de la regió d'Hàrad al sud, i des del Belegaer a l'oest fins a Mórdor a l'est.\nEls Palantirs, o pedres vidents, que les van portar els Númenor foren aleshores establides en diversos emplaçaments clau perquè els regnes es poguessin comunicar.\nA Góndor hi havia quatre pedres vidents: una a Minas Íthil, que quan fou presa pels nazgûl la torre fou rebatejada per Minas Mórgul, la prengué en Sàuron per a si mateix, una altra a Minas Tirith, que empraven els reis i senescals, una altra a Osgíliath, la capital original de Góndor, quan la ciutat caigué, la pedra va perdre's (des d'aleshores la capital fou Minas Ànor, rebatejada per Minas Tirith). L'última pedra vident estava a la torre d'Ísengard, que en Sàruman prengué per a si mateix.\nA Àrnor hi havia tres pedres vients: dues a les ciutats principals del regne que es perderen quan el rei Àrvedui morí a la mar quan intentava escapar del Rei bruixot d'Àngmar. L'última pedra es trobava a les torres als afores de les Rades Grises, però aquesta pedra no es considerava útil per comunicar-se amb Góndor o amb qualsevol altre lloc de la Terra Mitjana, car el seu únic propòsit era comunicar-se amb la vuitena Palantir (anomenada la Pedra Regent) que es trobava a l'illa de Tol Eressëa amb els elfs d'Àman.\nLa decadència dels elfsModifica\nD'altra banda, els regnes èlfics que restaven (bàsicament les Rades Grises governades ara per en Círdam, Rivendell per n'Élrond i Lothlórien pels senyors dels Síndar i on vivia na Galàdriel i Cèleborn i el regne del Gran Bosc Verd (posteriorment Bosc Llobregós) governat per en Thrànduil) es mantingueren encara més aïllats. Això no obstant, no varen decaure pas. El primer gràcies al poder d'en Círdam, al fet de ser el port principal on els elfs podien tornar a Vàlinor i al poder de Narya, l'anell vermell. Rivendell gràcies al poder de n'Élrond i sobretot al poder de Vilya, l'anell blau. El tercer gràcies als poders de na Galàdriel i en Cèleborn i al poder de Nenya, l'anell blanc.\nHi havia un altre port per als elfs, a la badia de Belfalas, però després de la mort del rei de Lórien, Àmroth, va quedar abandonat i les Rades rises es conservaren com l'únic port èlfic perquè aquesta raça tornés a Àmon quan vogluessin.\nI malgrat tot, la raça èlfica començà a decaure. Els elfs ja no eren una raça gloriosa ni nombrosa, i esperaven llur final pacientment, perquè quan arribés s'embarquessin cap a l'Oest. Per als elfs, especialment per a n'Élrond, el destí dels elfs a la Terra Mitjana seria igualment trist: si en Sàuron guanyés serien destruïts, i si no, haurien d'abandonar la terra en què havien habitat durant mil·lennis.\nL'any 1000 T.E. arribaren a les costes de la Terra Mitjana cinc éssers vinguts de l'Oest. Únicament en Círdam observà llur arribada, i tanmateix, tot just quan hi arribaren cadascun es retirà a acomplir la missió que tenia. Es tractava dels Istari, els Mags, Maiars enviats pels Vàlar amb la missió d'ajudar els pobles lliures de la Terra Mitjana a combatre la foscor, que encara no havia estat vençuda. Hom no coneix el nombre exacte d'Istari que arribaren a la Terra Mitjana, però sí que se sap que al nord van arribar-n'hi només cinc:\nEn Sàruman, anomenat també Curunir i Àman Curumo. Es convertí en el Mag Blanc, el cap de l'Orde dels Istari.\nEn Gàndalf, anomeant també Mithràndir i Àman Olórin, i altres noms. Esdevingué el Mag Gris, el més savi de tots els Istari.\nEn Ràdagast, anomenat Àman Aiwendil. Va convertir-se en el Mag Marró, és qui tenia més contacte amb els animals i plantes de la Terra Mitjana.\nN'Alàtar. Va convertir-se en un dels Mags Blaus. Se n'anà a l'orient de la Terra Mitjana i mai més no se'n tornà a saber res.\nEn Paliand. Es convertí en l'altre Mag Blau. Així com Alàtar, se n'anà a l'orient i mai més se'n tingué cap notícia.\nAl començament en Curunir acompanyà els Mags Blaus a l'orient, però a diferència d'ells, en tornà i s'instal·là a l'oest de la Terra Mitjana. Acabà residint a la torre d'Ísengard, que els homes de Góndor li havien donat. Com s'adonaren més tard els elfs, en Sàruman acabà traint-los a tots, cercant per a si mateix el poder dels anells i posseir l'Anell Únic per treure a en Sàuron el poder.\nEn Ràdagast acabà vivint a la fortalesa de Rhosgoble, a l'orient de les Muntanyes Boiroses. Pel seu interés extrem en els animals i les plantes va perdre el seu objectiu principal i tot i que no va caure en la foscor, sí que va fallar en la seva missió.\nEn Gàndalf fou l'únic dels Istari que no s'establí en cap lloc fix. Es feu un savi aliat i amic de totes les races de la Terra Mitjana, tot i que no acabaven de confiar-hi del tot, car ell mai no revelava els seus secrets. Quan en Círdam va veure'l arribar a la Terra Mitjana va concedir-li Narya, l'anell vermell, i des d'aleshores en Gàndalf el dugué. Aquest anell tenia el poder d'aixecar els cors i les esperances davant la por i la desconfiança, característica que ja tenia n'Olórin des que vivia a Àman.\nAmb l'arribada dels Istari els elfs (sobretot en Círdam, n'Élrond i na Galàdriel) convocaren un concili de savis, que s'arribà a conèixer com el Concili Blanc, del qual el Sàruman era el cap (tot i que segons na Galàdriel, en Gàndalf era qui l'havia de presidir). El Concili Blanc prengué moltes resolucions importants relatives a la lluita contra en Sàuron, especialment la presa de Dol Guldur, i el que calia fer quan es trobés l'Anell Únic. Finalment en Sàruman deixà el Concili i d'aleshores deixaren de reunir-se (tot i que el Concili de n'Élrond, en què participaven tots els pobles lliures, prengué el seu lloc en moments importants).\nLa decadència d'ÀrnorModifica\nA l'antic Gran Bosc Verd començà a sorgir una foscor que causava por als home i de la qual els elfs sospitaven. En aquell moment el bosc fou rebatejat com a el Bosc Llobregós. En el mont de Dol Guldur començà a habitar un ésser que ningú no reconeixia al començament, i que tothom anomenava el Nigromant. Més endavant en Gàndalf descobrí que es tractava d'en Sàuron, que havia tornat a tenir força des de l'Última Aliança, i ara planejava tornar a Mórdor, la seva antiga fortalesa.\nA Dol Guldur en Sàuron hi recuperà els anells dels nans que li mancaven (i la resta fou consumit per dracs). La seva fugida posterior gràcies a la intervenció del Concili Blanc fou una màscara amb què pogué tornar a Mórdor.\nAlhora, el regne del nord, Àrnor, finalment quedà dividit en tres regnes petits, quan el Rei Eärèndur morí i els seus tres fills reclamaren el tron. D'aquesta manera aparegueren els regnes d'Arthedain, Cardolan i Rhudaur. A Arthedain hi vivien els primogènits, a la ciutat de Fornost, per això la línia directa des de n'Isíldur no va perdre's.\nTanmateix, passant les Muntanyes Boiroses, a la regió de Carn Dûm, sorgí un nou regne, Àngmar, del qual el rei era conegut com el Rei bruixot d'Àngmar. Posteriorment hom va saber que aquest era el principal dels nazgûls. Aquest regne començà a fer la guerra als regnes d'Eriador i de mica en mica foren caient. Al final només hi sobrevivia el regne d'Arthedain, el qual demanà ajuda als elfs i a Góndor, que hi acudiren massa tard, car Fornost havia estat destruïda i el Rei Àrvedui havia desaparegut. No obstant això, Àngmar no pogué sobreviure al contraatac i el Rei bruixot n'hagué de fugir, perseguit de prop per en Glorfíndel. En aquesta ocasió, en què el rei de Góndor Eärnil II intentà acabar amb el Rei bruixot però no pogué per por que el Nazgûl, en Glorfíndel pronuncià la profecia mitjançant la qual es deia que el Rei bruixot no cauria per mà d'un home.\nEl Rei Àrvedui havia fugit al nord, a la regió de Forodwaith, on fou auxiliat pels homes que hi vivien. Duu amb ell l'anell de Barahir, que s'havia convertit en herència dels númenóreans i els nobles d'Andúnië des de la Segona Edat i els Palantir d'Àrnor. Tanmateix, quan l'anaven a rescatar al mar els elfs, el vaixell s'enfonsà i hi morí. Els Palantir es perderen i només l'anell de Barahir sobrevisqué perquè el rei se l'havia donat al líder dels homes de Forodwaith com a recompensa per haver-lo ajudat. L'anell fou posteriorment retornat a Rivendell, on la resta dels artefactes de la casa de n'Isíldur es mantenien (les restes de Nàrsil sobretot). El fill gran del rei Àrvedui, n'Àranarth, no reclamà el títol de rei, sinó que per consell de n'Élrond, la línia successòria de n'Isíldur havia de mantenir-se en secret, fins que arribés un temps més propici. Des d'aleshores els hereters de n'Isíldur s'anomenaven simplement capitans dels Muntaners del Nord.\nDecadència de Góndor i aliança amb RòhanModifica\nGóndor patí invasions des de tots els fronts: del sud arribaven invasions dels haràdrim i dels corsaris d'Úmbar. D'orient envaien homes de diversos orígens. Quan Dol Guldur s'aixecava en poder, Góndor patí una de les pitjors pestes de la seva història. El fill del rei Eärnil II, Eärnur, fou l'últim rei de Góndor. Va desaparèixer quan fou desafiat pel senyor de Minas Mórgul (que després es descobrí que era el Rei bruixot d'Àngmar). Atès que mai no es va saber res de la seva mort, es mantingué el costum a Góndor d'esperar el rei, i mentrestant el regne era administrat per senescals. El capità dels Muntaners, Àranarth, d'havia casat amb la filla de n'Eärnur, però tot i que intentà reclamar el tron de Góndor la seva demanda fou rebutjada pels nobles del regne, així que els hereters de n'Isíldur hagueren d'esperar molt de temps més per a la tornada del Rei dels Dúnedain.\nAnys després l'Arbre Blanc que creixia a Minas Tirith s'assecà, i no només es considerà una desgràcia, sinó un mal senyal. Hom deia que quan l'Arbre Blanc tornés a florir seria el temps en què el Rei tornaria.\nEn l'època del senescal Círion, Góndor patí una terrible invasió que gairebé acabà amb el regne. Aleshores els ròhirrim arribaren inesperadament en ajuda del regne del sud, des de llur llar original, al nord del riu Ànduin, i salvaren Góndor. Des d'aleshores la plana de Calenardhon es convertí en la llar dels ròhirrim, que rebatejaren el lloc amb el nom de Ròhan. Els ròhirrim destacaven sobretot per llur domini amb els cavalls. Hom diu que estaven emparentats feia molt de temps amb la Tercera Casa dels homes, la Casa d'Hàdor, però que mai no arribaren a Beleríand durant la Primera Edat.\nA partir d'aleshores es fundà una aliança entre els regnes de Góndor i Ròhan que implicava l'assistència incondicional d'un per l'altre en qualsevol moment de necessitat que visquessin qualsevol dels regnes, aliança que es feu efectiva en moltes ocasions.\nEn l'època en què Dol Guldur era temuda, començaren a intervenir en la història de la Terra Mitjana els éssers coneguts com a hòbbits. Hom sap que estaven llunyanament emparentats amb els homes.\nRelacionats almenys en l'idioma amb els ròhirrim (per les regions comunes de les quals venien ambdós pobles, al nord del riu Ànduin) la gran majoria acabà emigrant a occident, per por de l'ombra de Dol Guldur, cap a Èriador. Hi arribaren dividits en tres branques: els Peluts, els Albes i els Forts, cadascuna amb els costums que les diferenciaven. Al començament van instal·lar-se a les regions dels regnes d'Èriador (Àrnor), però finalment van establir-se principalment en dos llocs: primer a Bree, on convivien pacíficament amb els homes autòctons, i posteriorment fundant llur emplaçament principal: La Comarca; a l'oest de Bree i abans d'arribar a les Rades Grises. Hi vivien pacíficament, oblidant-se de l'existència de la resta del món. Els hòbbits tenien, quan fundaren La Comarca, un pacte amb l'aleshores rei d'Àrthedain, d'establir-se i fer prosperar la regió amb la condició que se'ls deixés viure en pau, però també havien d'ajudar el rei si necessitava guerrers. Segons els hòbbits enviaren alguns arquers en alguna de les batalles contra Àngmar, tot i que no n'hi ha cap registre. Una vegada que varen desaparèixer els regnes d'Èriador, els hòbbits s'autoadministraven amb un alcalde que fungia com a representant del rei. fins que el rei tornés (de forma semblant als senescals de Góndor). Els hòbbits de La Comarca es caracteritzaven especialment per llur menyspreu envers les aventures, tot i que reconeixien que sempre hi havia algun hòbbit estrany que feia camí d'odissees.\nAl riu Ànduin encara arribaren a viure per un temps hòbbits que no emigraren a occident. Dos d'aquests hòbbits, que vivien a la vora del riu Ànduin, prop dels antics camps Gladis, s'anomenaven Deagol i Sméagol, i foren els que descobriren l'Anell Únic perdut. L'Sméagol, cobdiciós, matà en Deagol per l'anell i es tornà invisible amb el seu poder. Finalment fugí a les profundidats de les Muntanyes Boiroses, on s'amagà prop de 500 anys. Fou durant aquest temps que es canvià el nom pel de Gòl·lum.\nEls nans i la caiguda de MòriaModifica\nDes que a la Segona Edat en Sàuron atacà Èriador, els nans de Khazad-dûm havien romàs aïllats dels esdeveniments que succeïen a la Terra Mitjana. De fet, les relacions amb els elfs es deterioraren fins que a les acaballes de la Tercera Edat ja no confiaven entre ells.\nDurant la Tercera Edat, sota el regnat de Durin VI, els nans de Mòria descobriren el Mithril, que va fer-los rics. El problema fou que cavaren tan profundament que van despertar una criatura que ningú a la Terra Mitjana no s'imaginava que podia seguir existint: un Bàlrog de Mórgoth que estava amagat des del final de la Guerra de la Còlera i destruí tot el regne dels nans, això provocà que hagueren d'exiliar-se a un altre lloc. Alguns es foren a les mines de les muntanyes blaves, on els antics emplaçaments de Nogrod i Belegost ja no existien, però els nans encara hi conservaven algunes mines. La gran majoria emigrà cap a la terra de Rhovànion, a l'orient del Bosc Llobregós, a un lloc conegut com la Muntanya Solitària. Hi tornaren a prosperar gràcies al poder d'un dels anells dels nans, fabricant armes per als homes i elfs dels voltants i extraient ferro, or i gemmes.\nVaren passar els anys, del nord arribà el drac Smaug, que expulsà també els nans d'aquest lloc, i des d'aleshores els nans de Mòria vivien sense llar, sempre enyorant llurs antics regnes i riqueses. Els nans es van veure immiscits en guerres contra els orcs que habitaven ara a Mòria, però no els acabaran de vèncer. El rei Thráin II fou capturat a Dol Guldur i hi perdé l'últim dels anells dels nans.\nObtingut de «https://ca.wikipedia.org/w/index.php?title=Tercera_edat_del_sol&oldid=27966954»\nDarrera modificació: 5 ago 2021 a les 20:34


PETITS DETALLS – SOLUCIONS EFICACES - SingularNet\nPETITS DETALLS – SOLUCIONS EFICACES\nJosep Maria Raventós 9 January, 2019 11 January, 2019 SingularNet\nTots hem sentit a parlar i ens hem trobat, amb fets o circumstàncies que poden semblar nimis, però que acaben tenint una importància rellevant. Esmentarem per exemple l’impacte que en una cursa de Fórmula 1, té la rapidesa i sincronització de tot un equip que canvia els neumàtics durant la competició, i que un petit encert o error de qualsevol dels implicats, pot tenir i comporta significatives repercussions pels objectius previstos.\nDe vegades, per manca d’informació o coneixements, una actuació sembla estar condicionada per l’atzar; tots tenim present a la pel·lícula de Woody Allen –Match Point – quan la bola decisiva del partit de tenis, es passeja sobre la xarxa, fins que es decanta per un dels costats, sense tenir ningú el domini de la situació, almenys en aquell moment i context.\nEn qualsevol cas i situació, hi juguen uns elements tangibles, que en la mesura que coneixem podem gestionar, i uns elements intangibles, que també tenen el seu pes. Una clara manifestació dels mateixos, és que sentir-se part i partícip d’un projecte, d’un repte comú, té o pot tenir repercussió, tant en ajustar el cargol del neumàtic canviat durant la cursa, com tenir el màxim d’informació (per exemple sentit i velocitat del vent) per propiciar que en el que pot dependre d’un mateix, la pilota superi la xarxa, i caigui on desitgem.\nEl que en tot cas ens cal perseguir, és esdevenir partícips, i tenir en tot i en allò que estem implicats, i en totes les facetes de la nostra vida, un rol que afavoreix el posar el medis tangibles i intangibles necessaris i possibles.\nSi seguim en la tendència de sous més baixos, i salaris més barats, potser es generaran guanys econòmics a curt termini, però la limitació de les possibilitats de futur, derivada de la reducció d’intangibles, és indubtablement molt important, i més en el marc de la globalització i la interdependència.\nCada cop més, i en el món en el qual ens movem, aquests sous i salaris, tenen tant de despesa (compensar l’activitat del curt termini i del dia a dia), com d’inversió (garantir el ser rellevant i diferents en definir i materialitzar les noves potencialitats en el pròxim i immediat futur), per la implicació de tot el capital humà.\nTot això a més, en un context en el qual per una banda ens cal sentir-nos mínimament còmodes, i per una altra en el marc d’una societat que tot i els avenços, no garanteix uns mínims a qui treballa i a qui no ho fa perquè no pot. Generant-se en conseqüència per tot plegat, un munt de des ajustaments i problemes.\nA diferència d’èpoques precedents, no és sols un problema de polítics o empresaris; ho és bàsicament d’ells, però també de tots els que des del seu propi entorn immediat o àrees d’influència, són capaços d’aportar coneixements, informació, suport, o tot mena d’intangibles en benefici del tot i de tots, a part del propi.\nEl millor i pitjor, és dona en un marc d’interdependències, i el futur esdevindrà en funció del que hi aportem per gestionar-les i millorar-les, i sense oblidar els petits detalls.\n1 a edició del Postgrau en Habilitats Directives de l’ Institut de Formació Continua IL3 / Universitat de Barcelona\nRT @saludypersona: Actualmente las #empresas seguimos necesitando #bienestarpsicologico #bienestaremocional como valor añadido. En @saludyp…170fa uns dies


A Andorra canvia més que l’any\nEl canvi de calendari és quelcom més que un fet convencional a Andorra. Amb la legislatura actual a punt d’acabar i presentat el projecte de pressupostos per al 2019 aprofitant la majoria que la coalició de govern manté al Consell General (Parlament) és evident que la precampanya per a les generals de la primavera ha començat.\nQuedaran més d’una desena de lleis decaigudes, pendent de la nova configuració de la cambra l’any vinent, però dues de les més impopulars, la reforma laboral i la nova norma e seguretat ciutadana van tirar endavant perquè eren suficients els vots de Demòcrates d’Andorra (DA), encara al Govern.\nTanmateix, l’aprovació no implica acollida favorable. La prova va ser la manifestació multitudinària (a escala andorrana) d’un miler de persones convocades per sindicats i entitats socials, en contra de les mesures que inclouen, per esmentar un exemple, un abaratiment de la indemnització per comiat improcedent, que això de l’acomiadament lliure previst a la legislació mai no ho ha estat de fet.\nTampoc ha pogut ni començar el judici, o el seguit de judicis, sobre l’anomenat afer de la Banca Privada, una altra vegada ajornat “sine die” en acceptar el Tribunal Superior (equivalent al Suprem espanyol) la recusació de l’advocat Josep Anton Silvestre ni més ni menys que al president de la sala on s’havia de celebrar la vista, el magistrat Josep Maria Pijuan.\nDesprés d’un seguit de maniobres del defensor que van ser interpretades com dilatòries de la causa, Pijuan va dir al lletrat que estava “fart de les seves maniobres” i, ara sí, la màxima instància ha trobat indicis de manca d’imparcialitat en el magistrat. Amb això els més optimistes sobre el calendari no creu que comencin les vistes abans de la propera Setmana Santa.\nI, naturalment, amb els comicis al caure, el primer o el segon diumenge d’abril –-abans de la setmana de Pasqua per evitar la coincidència-- ja ha començat la precampanya per on acostuma a encertar-se al país pirinenc: per les maniobres de formació de llistes de partits i coalicions, com acostuma a passar amb més novetats de sigles que de persones, tot i que aquesta vegada hi ha bastantes de significatives, de les unes i de les altres.\nL’aparició d’un Podem andorrà, amb els primers seguidors a les xarxes, pot ser la més cridanera, independement del seu recorregut en forma de resultat. L’anterior líder del Partit Liberal --tradicionalment el més conservador--, Josep Pintat, hereu de una família de Sant Julià, “clàssica” en la política del Principat, encapçala ara una nova opció, amb el nom de “Tercera vía”. I tanmateix es manté el que queda de Partit Liberal, curiosament en coalició amb el Socialdemòcrata (PS).\nL’explicació d’aquesta aliança s’explica per la normativa electoral tan peculiar del país, que inclou dues llistes separades: una de nacional, proporcional directa i una altra per cadascuna de les set parròquies. En el cas de les territorials, la llista més votada, més que sigui per una sola papereta, obté els dos representants de la circumscripció. I això fa pràcticament impossibles els pactes “a posteriori” entre minories.\nDe manera que, com és el cas, si l’objectiu és descavalcar del poder la força governant, les aliances s’han d’establir abans, confirmant així la dita de la política i els “companys de llit”. I aquesta vegada, més encara que mai, els pronòstics sobre la nova configuració de majoria al Consell General resulten més que arriscats.\nL’actual cap de Govern, Antoni Martí, no pot repetir perquè ha esgotat el termini màxim de dues legislatures senceres i consecutives. L’aspirant a la successió ja estat escollit: el ministre Xavier Espot, de Benestar Social, Justícia i Interior –-en altres llocs semblaria incompatible la primera de les competències amb la tercera-- que, per suposat, ja ha començat a deixar anar missatges en la multitud d’aparicions públiques acumulades des que va ser designat.\nDeien d’Espanya, però més diferent és Andorra.\n• Piqué compra el FC Andorra\n• Les fortunes espanyolas se'n van a Andorra i Portugal


Igualada Comerç - Actualitat Igualada Comerç - AGENDA - AQUEST NADAL FES 4 C – COL·LABORA AMB LA MARATÓ TV3\nACTUALITAT IGUALADA COMERÇ AGENDA AQUEST NADAL FES 4 C – COL·LABORA AMB LA MARATÓ TV3\nEn aquests dies de gran consum, el comerç es transforma. És l’època de l’any que les botigues fan una bona part de tota la facturació anual. Però també és un període, que durant uns dies, els de la campanya de Nadal, els comerciants d’Igualada i els seus clients puguin col·laborar amb diners, per cadascuna de les compres que fem. Per aquest motiu, Igualada Comerç ha preparat per aquests dies una campanya solidària, en la que convida a tots els comerços associats i els seus clients a prendre part activa. De fet, tenint en compte el gran impuls i la mobilització social arreu del país de la Marató de TV3, Igualada Comerç s’ha proposat de tornar a col·laborar amb aquesta activitat. La Marató és un telemarató realitzat anualment per TV3 el diumenge abans de Nadal i impulsada per Televisió de Catalunya i la "Fundació La Marató de TV3". Cada any es recapta una mitjana de set milions d’euros. El seu objectiu principal és recaptar fons per dedicar-los a la recerca i divulgació d’una malaltia o grup de malalties.\nCal seguir avançant en la investigació i per això l’edició de La Marató de TV3 i Catalunya Ràdio d’aquest any estarà dedicada a les malalties infeccioses. Són les infeccions que normalment es curen sense problemes però, segons l’edat i l’estat de salut previ del malalt, també poden complicar-se molt i provocar la mort. Inclou malalties com la pneumònia, la grip, la gastroenteritis o les infeccions urinàries. Les malalties infeccioses són la causa d’1 de cada 3 morts al món i són un problema important de salut pública. La majoria de malalties infeccioses es transmeten d’uns individus als altres i poden afectar qualsevol persona. De cara al futur, la recerca encara té molts reptes importants: s’han de trobar noves eines de diagnòstic ràpid que permetin fer un tractament immediat, s’han de descobrir nous antibiòtics capaços de combatre els bacteris resistents, s’han d’aconseguir noves vacunes. Per aquest motiu, la nostra entitat ha decidit recaptar fons per La Marató d’enguany través de la campanya "Aquest Nadal fes 4 C" (Celebra les festes, Compra al comerç local, Col·labora amb La Marató de TV3, Canvia la història). La dinàmica de la campanya és molt senzilla. A cada comerç associat s’els entregaran 200 rasca-rasca amb un preu de 0,20 cèntims, que els mateixos comerciants poden vendre als seus clients, o regalar-los com una promoció. A part, amb cada rasca-rasca es pot guanyar un premi, entrades pel cinema, dinars /sopars, i caps de setmana romàntics en cases rurals).\nS’ha elaborat també un display informatiu per cada botiga amb logos de tots els col·laboradors. Encara que La Marató es realitzarà el diumenge, dia 17 de desembre, la campanya "Aquest Nadal fes 4 C" durarà fins al dia 5 de gener. Un cop acabada, els recursos recaptats s’entregaran a la Fundació La Marató TV3. Així, com diu espot, per aquest Nadal i aquestes Festes, comprant al comerç local, pots canviar la història.


Els incendis de sisena generació preocupen a Interior: Amb els recursos que tenim no es poden apagar\nACN/ Miquel Codolar Barcelona 15-06-2020 18:56 Lectures 1552\n"Si al juny deixa de ploure, a mitjans de juliol podem tenir problemes" segons ha exposat el director general de Prevenció, Extinció d'Incendis i Salvaments, Manel Pardo, en declaracions a l'ACN. "Si va plovent continuadament un cop per setmana" Pardo diu que "la situació seria molt favorable", però si deixa de fer-ho, les plantes del sotabosc que han anat creixent poden afavorir la propagació ràpida dels incendis. Entre altres novetats, enguany els Bombers de la Generalitat disposen d'un nou equipament, un helicòpter que permetrà "fer un tall vertical per determinar les zones més perilloses" en els incendis de sisena generació, que són els més preocupants perquè "no es poden apagar" amb els recursos actuals.\nEls incendis de sisena generació són els més difícils d'afrontar. Es tracta d'una tipologia d'incendis que amb els recursos actuals dels bombers no es poden apagar. En aquests casos, és fonamental determinar on situar els efectius en cada moment. "No podem posar els efectius humans i tècnics en risc per un parell d'hectàrees", indica.\nPer evitar aquest tipus d'incendis, Pardo considera que el més efectiu és dur a terme les mesures preventives durant tot l'any per portar a la pràctica la frase segons la qual "els incendis s'apaguen a l'hivern". Per això s'han gestionat cremes controlades, desplegat noves bases per actuar més ràpidament, revisat els protocols i estudiat els punts d'aigua.\nPel que fa a les mesures de prevenció, Pardo destaca la necessitat "d'animar la gent a reforçar el missatge d'autoprotecció". "La gent amb la seva responsabilitat evita i ens ajuda que un incendi es pugui fer gran", exposa. Demana als ciutadans que quan vegin columnes de fum avisin perquè "tots som responsables de la seguretat d'aquest país", rebla.


Biblioteca Torras i Bages: Durant tot el mes de juny, el Penedès a les Biblioteques amb D.O.\nDurant tot el mes de juny, el Penedès a les Biblioteques amb D.O.\nAquest mes de juny, Biblioteques amb D.O. està dedicat al Penedès i les biblioteques de Vilafranca, Martorell i El Vendrell dediquen la seva programació a aquest projecte.\nAquí teniu totes les activitats que hem preparat des de la Biblioteca Torras i Bages...\n- Eines vinculades al món del vi. Amb la col·laboració del VINSEUM\n- L’esperit de la terra. Obra pictòrica de Francesca Calaf.\nDilluns 3 de juny, a les 19.30h:\nContes per a adults dins el Festival En Veu Alta\nEste cuento vino a mi, vino, a mi a càrrec de Pep Bruno (Guadalajara)\nDijous 13 de juny, a les 19.30h:\nEls poemes del vi, a càrrec del poeta Josep Pedrals.\nCol·laboren: Caves Bolet i Labreu Edicions\nDissabte 15 de juny, a les 11h:\nHora del conte Jo seré Boter a càrrec de l’autor Pep Querol i de la il·lustradora Iraida Llucià, i presentació de la col·lecció de llibres “Contes del Penedès” publicats per la Fundació Àngels Garriga de Mata.\nA continuació Taller infantil amb taps de suro “Crea un personatge del conte”.\nCol·laboren: Institut d’Estudis Penedesencs i Fundació Àngels Garriga de Mata\nDimarts 18 de juny, a les 19 h:\nLloc: Celler de Caves Bolet. Cal inscripció prèvia\nEl silenci de les vinyes de Gisela Pou, amb la participació de l’autora\nCol·laboren: Institució de les Lletres Catalanes i Caves Bolet\nDimecres 19 de juny, a les 20.30h:\nDivendres 21 de juny, a les 18h:\nLloc: capella de Sant Pelegrí\nHora del conte Els malsdecaps del doctor Pàmpol, escrit i interpretat per María Rodríguez Sandía.\nDissabte 22 juny,d’11 a 13h:\nJocs de taula del món del vi, a càrrec de l’Associació ADALT\nOrganitza: ADALT. Associació per la Divulgació d'Activitats Lúdiques\nDijous 27 de juny, a les 19h:\nInterior de paisatge, audiovisual\nOrganitza: Biblioteca Torras i Bages i Vinseum


C-1105 - Gran casa a 4 vents - FINCA'T\nC-1105 – Gran casa a 4 vents Montví - Moià\nTipus Casa a 4 vents Categoria Comprar Població Moià Zona Montví Preu 489.000 € Superfície (m2)350Dormitoris5 + estudiBanys4Qualificació energèticaEn tràmitReferènciaC-1105\nGran casa a 4 vents situada al límit de l’urbanització.\nEdificada en una gran parcel·la de 1.200m2.\nLa casa disposa de 5 habitacions dobles, 1 estudi, 3 banys complets i 1 auxiliar, una gran cuina office, safareig, gran sala menjador amb llar de foc, terrassa, balcó, porxo i gran jardí amb piscina de fusta. Gran garatge per 3 cotxes amb sala polivalent i bany.\nCalefacció de gasoil, dipòsit d’aigua de pluja.


El nombre acumulat de positius puja a 18.486, 489 dels quals s’han detectat en residències\nEvolució de la pandèmia a Sabadell del gener a l’abril del 2021\n14 de d’abril del 2021. Actualitzada 03 de de maig del 2021 a les 13:57\nSabadell continua patint la pandèmia de la Covid-19, una situació que porta el Govern de la Generalitat i l’Ajuntament a aprovar restriccions per mirar de contenir els contagis. Des d’EL PERIÓDICO seguim l’evolució de la pandèmia a la ciutat metropolitana i els seus voltants amb les xifres que ofereix la conselleria de Salut de la Generalitat de Catalunya.\n30 d’abril: 18.486 casos positius\nEn data de 29 d’abril –últimes dades publicades per Salut–, Cornellà acumula 18.486 casos positius de Covid-19 des del començament de la pandèmia. D’aquests 18.486, 701 s’han detectat a centres residencials.\nSegons les dades facilitades per la Generalitat, a Sabadell han mort 548 persones des que va començar la pandèmia. D’altra banda, 50.475 ciutadans de Terrassa han rebut almenys una dosi de la vacuna.\nEn total, 22.720 sabadellencs ja disposen d’una pauta completa de vacunació, és a dir, han rebut dues dosis, han sigut vacunats amb fàrmacs que només requereixen una injecció o són persones de 65 anys o menys que, abans de rebre la primera dosi, ja havien passat la Covid-19. La corba del risc de rebrot es manté en nivells molt elevats (341).\n28 d’abril: 18.388 casos positius\nA data del 27 d’abril –últimes dades de Salut–, Sabadell acumula 18.388 casos positius de Covid-19 des de l’inici de la pandèmia. D’aquests 18.388 casos, 701 s’han detectat en centres residencials. Actualment, hi ha un total de 57 persones ingressades.\nSegons les dades facilitades per la Generalitat, a Sabadell han mort 546 persones des de l’inici de la pandèmia. El risc de rebrot actual baixa lleugerament fins a 356 però continua multiplicant per més de tres el valor considerat ‘molt alt’.\nD’altra banda, 49.468 veïns de Sabadell han rebut la primera dosi de la vacuna contra el coronavirus, 18.244 la segona i 18.806 la pauta completa.\nEls indicadors epidèmics a Catalunya segueixen la lleugera tendència a l’alça dels últims dies. Les xifres a les ucis és l’indicador més preocupant, ja que torna a pujar en sis pacients més.\nSegons les dades actualitzades aquest dimecres pel Departament de Salut, el nombre de malalts de Covid hospitalitzats avui és de 1.626, un total de quatre menys en ahir, 507 dels quals, sis menys que la vigília, estan greus a les ucis.\n23 d’abril: 18.151 casos positius\nA data del 22 d’abril –últimes dades de Salut–, Sabadell acumula 18.151 casos positius de Covid-19 des de l’inici de la pandèmia. D’aquests 18.151 casos, 701 s’han detectat en centres residencials. Actualment, hi ha un total de 62 persones ingressades.\nSegons les dades facilitades per la Generalitat, a Sabadell han mort 544 persones des de l’inici de la pandèmia. El risc de rebrot actual baixa lleugerament fins a 439, i multiplica per més de quatre el valor considerat molt alt. D’altra banda, 47.243 veïns de Sabadell han rebut la primera dosi de la vacuna contra el coronavirus i 17.107, la segona.\nEl coronavirus segueix amb tendència a la baixa a Catalunya, tot i que ho fa de forma molt lenta i resistint-se a alleujar la pressió hospitalària.\n14 d’abril: 17.464 casos positius\nA data del 13 d’abril –últimes dades de Salut–, Sabadell acumula 17.464 casos positius de Covid-19 des de l’inici de la pandèmia. D’aquests 17.464 casos, 699 s’han detectat en centres residencials. Actualment, hi ha un total de 74 persones ingressades.\nSegons les dades facilitades per la Generalitat, a Sabadell han mort 539 persones des de l’inici de la pandèmia. El risc de rebrot actual puja fins a 502, i multiplicat per cinc el valor considerat molt alt. D’altra banda, 38.467 veïns de Sabadell han rebut la primera dosi de la vacuna contra el coronavirus i 12.925, la segona.\nLa quarta onada de Covid continua creixent a Catalunya, on en les últimes 24 hores s’han notificat 2.112 contagis i 19 morts. En la part positiva, l’alça de la tensió hospitalària es frena i descendeixen les ucis per primera vegada en una mica més de dues setmanes, així com la xifra de persones ingressades.\n9 d’abril: 17.155 casos positius\n9 d’abril: 17.155 casos positiusA data del 8 d’abril –últimes dades de Salut–, Sabadell acumula 17.155 casos positius de Covid-19 des de l’inici de la pandèmia. D’aquests 17.155 casos, 695 s’han detectat en centres residencials. Actualment, hi ha un total de 54 persones ingressades.\nSegons les dades facilitades per la Generalitat, a Sabadell han mort 533 persones des de l’inici de la pandèmia. El risc de rebrot actual baixa a 231 i multiplica per més de dos el valor considerat molt alt. D’altra banda, 35.243 veïns de Sabadell han rebut la primera dosi de la vacuna contra el coronavirus i 12.752, la segona.\n6 d’abril: 16.916 casos positius\n6 d’abril: 16.916 casos positiusA data del 5 d’abril –últimes dades de Salut–, Sabadell acumula 16.916 casos positius de Covid-19 des de l’inici de la pandèmia. D’aquests 16.916 casos, 692 s’han detectat en centres residencials. Actualment, hi ha un total de 53 persones ingressades.\nSegons les dades facilitades per la Generalitat, a Sabadell han mort 529 persones des de l’inici de la pandèmia. El risc de rebrot actual baixa a 265 i multiplica per més de dos el valor considerat molt alt. D’altra banda, 29.155 veïns de Sabadell han rebut la primera dosi de la vacuna contra el coronavirus i 12.465, la segona.\n1 d’abril: 16.736 casos positius\n1 d’abril: 16.736 casos positiusA data del 31 de març –últimes dades de Salut–, Sabadell acumula 16.736 casos positius de Covid-19 des de l’inici de la pandèmia. D’aquests 16.736 casos, 691 s’han detectat a centres residencials. Actualment, hi ha un total de 48 persones ingressades.\nSegons les dades facilitades per la Generalitat, a Sabadell han mort 526 persones des de l’inici de la pandèmia. El risc de rebrot actual baixa lleugerament a 397, i passa el valor considerat molt alt. D’altra banda, 26.462 veïns de Sabadell han rebut la primera dosi de la vacuna contra el coronavirus i 12.277, la segona.\nAquest dijous arriben a Espanya un milió de dosis de la vacuna d’AstraZeneca. D’aquestes, 160.000 corresponen a Catalunya iarribaran a la comunitat aquest divendres. És per això que Salut no vacunarà aquest divendres, però sí dissabte, diumenge i dilluns de Pasqua, segons ha explicat el secretari de Salut Pública, Josep Maria Argimon, en una entrevista a Catalunya Ràdio.\nIdentificat un jove per presumptament llançar petards i provocar lesions diverses persones a Sabadell\nMés notície de Sabadell a l’edició local d’EL PERIÓDICO\nUn any de pandèmia Coronavirus Sabadell


Busquen a un reclús per subornar a un metge en Alacant\nBusquen a un reclús acusat de tractar de subornar a un metge en la presó de Fontcalent\nL'acusat, que estava en llibertat, no ha pogut ser localitzat per al judici en el que la Fiscalia li reclamava quatre anys de presó\ndimarts, 2 de març 2021 - 21:15h\nL'home li va oferir tres mil euros al metge | Pixabay\nLes autoritats busquen a un home que en desembre de 2017 va ingressar a la presó de Fontcalent, en la comarca de l'Alacantí (Alacant), per diferents fets delictius. L'home va aprofitar el seu pas pel centre penitenciari per a intentar subornar a un metge de la presó, amb la finalitat que li fera un informe favorable per a la seua excarceració per raons de salut.\nSegons ha avançat el diari 'Información', el funcionari es va oposar a les pretensions de l'acusat i va presentar la corresponent denúncia. Ara, quan ha arribat la data del judici, l'Audiència Provincial d'Alacant ha hagut de suspendre el judici, ja que el sospitós que actualment estava en llibertat, es troba en parador desconegut. Per este motiu, la sala no ha pogut citar al presumpte autor dels fets per a acudir a la vista oral.\nTal com pareix, els fets es van produir el 15 de desembre de 2017 en el centre penitenciari d'Alacant. Un dels metges va denunciar que, mentres estava en la consulta, el pres li va oferir tres mil euros a canvi que elaborarà un informe favorable a la seua excarceració per motius de salut. El facultatiu es va negar amb rotunditat i va decidir posar en mans de la justícia esta maniobra.\nL'acusat no es trobava en el seu domicili\nDes de l'episodi de la presumpta extorsió fins al moment del judici, el reu va conseguir l'anhelada llibertat, encara que les fonts consultades pel citat mitjà no van poder precisar les circumstàncies del seu alliberament o si estava relacionat amb el seu estat de salut. Només que quan ha arribat la data de la vista oral i el personal judicial ha anat a entregar-li la notificació, l'acusat no es trobava en el seu domicili.\nLa Fiscalia considera que els fets són constitutius d'un delicte de suborn, motiu pel que reclama per a l'acusat una pena de quatre anys de presó. El judici estava assenyalat per a este dimarts, a on estaven citats tant l'acusat com el metge que va denunciar l'intent de suborn.\n"Greu ferit en un accident entre un cotxe i un camió en Alzira" "Agarren a una banda implicada en 131 robatoris en el territori valencià"


Dolors López, candidata del Partit Popular a l'Ajuntament de Lleida - 7accents\nDolors López, candidata del Partit Popular a l'Ajuntament de Lleida\nL'actual presidenta del partit a la demarcació substituirà Joan Vilella en els propers comicis\nLleida 13.02.2015 17.45 h\nDolors López ha estat escollida candidata a la Paeria pel PP. (Foto: Partit Popular)\nDolors López serà la candidata del Partit Popular a les eleccions municipals del 24 de maig a l'Ajuntament de Lleida. Així ho ha comunicat aquest divendres el Comitè Electoral Nacional del PP. D'aquesta manera, substituirà Joan Vilella, anterior candidat a la Paeria en els comicis del 2011.\nActualment, López presideix el partit a la demarcació i és diputada al Parlament de Catalunya per Lleida. També és la presidenta de la Comissió d’Infància del Parlament i vicesecretària de Relacions Institucionals del PPC.\nEn declaracions a 7accents, López ha exposat que afronta la candidatura com un “gran repte personal i polític” i que compta amb l'avantatge dels anys que ja va ser regidora a l’Ajuntament, entre 1995 i 2007. Amb l’actual cap de llista popular, Joan Vilella, López ha manifestat que “farem un tàndem molt bo”.


Properes exposicions a Artium - Bonart\nbonart vitoria-gasteiz - 27/01/18\nEl programa 2018 d'Artium s'inicia el 26 de gener amb l'exposició, Carmen // Shakespeare. Presagis del desig, de Francisco Ruiz de Infante i Olga Mesa (Sala Nord, fins l'1 de maig de 2018). Els autors defineixen la seva proposta com un "laberint expositiu" i és un nou capítol del projecte Carme // Shakespeare que Ruiz de Infante i Mesa vénen desenvolupant i evolucionant des 2012. Es tracta d'un complex i laberíntic muntatge de diferents instal·lacions i vídeo-instal·lacions que aborda, a partir d'un arquetip de ficció (Carmen) i un altre real (Shakespeare), el tema de l'amor. L'exposició s'organitza en quatre zones els límits no sempre són clars, cadascuna de les quals es refereix a altres tantes situacions dins el tema general: la seducció, el conflicte, la pèrdua i finalment la mort. El projecte de Francisco Ruiz de Infante i Olga Mesa compta amb l'espectador, la seva presència i la seva actitud, com un ingredient clau per a la seva activació. Durant el període d'obertura de l'exposició està prevista la realització de diverses accions per part dels autors: performances, conferències performatives, muntatge escènic ... Dirigida i produïda per Artium, l'exposició tindrà ramificacions en altres espais com les facultats de Belles Arts i Història de l'Art o el Centre Montehermoso, i itinerarà al Centre d'Art Tabacalera, a Madrid, un cop clausuri en Artium.\nEl Museu obrirà el 2 de març un tercer capítol de l'exposició de la Col·lecció Artium L'Art, inicialment titulada L'Art i el Sistema (de l'art), i dividida en tres actes. Un cop conclòs el "acte 2", un exhaustiu treball de documentació sobre el sistema de l'art a partir de la Col·lecció Artium, la selecció d'obres més significades de la Col·lecció presents en el "acte 1" de la mostra, es complementarà, a manera de contrapès, amb peces i artistes ingressades en els fons del Museu en èpoques properes, algunes en els últims mesos. Davant de les trajectòries consolidades del "acte 1", aquest "acte 3" mostrarà d'alguna manera la creació a la trobada amb el futur, mitjançant obres d'artistes joves o de factura recent. L'Art (actes 1 i 3) romandrà oberta a la Sala Sud fins el 2 de setembre de 2018.\nLes col·laboracions amb altres centres permeten la presentació en Artium de projectes de primer ordre. Aquest és el cas de Poesia Brossa (Sala Nord, des del 29 de maig fins al 23 de setembre), organitzada en col·laboració amb el MACBA de Barcelona i comissariada per Pedro G. Romero i Teresa Grandas. El projecte suposa una revisió exhaustiva del treball de Joan Brossa, des dels seus primers llibres fins a les seves últimes investigacions plàstiques, travessant el teatre, el cinema, la música o les arts d'acció. L'exposició, més enllà de mostrar l'obra de l'autor català, vol posar en diàleg i confrontar-la amb la poesia d'artistes com el belga Marcel Mariën, l'argentí Nicanor Parra i l'escocès Ian Hamilton Finlay, i també amb els poetes del lletrisme, la poesia visual, la poesia concreta, experimental, expandida o Fluxus.\nTeresa Grandas Artium Pedro G. Romero\nLA GALERIA ÀMBIT EXPOSA LA COL·LECTIVA D'ESTIU\nHERNAN ARDILA A LA GALERIA ESTHER MONTORIOL\nReportatges / Alacant\n"60 ANYS DE GEOMETRIA" A LA SALA CUB DEL MUSEU DE LA UNIVERSITAT (MUA)\nSANTI VILA DEIXA CULTURA I SERÀ EL NOU CONSELLER D'EMPRESA I CONEIXEMENT


Consells per temps de reunions a distància – Innovació, coneixement i transferència\nCompartim amb tots vosaltres un petit recull de consells per al treball a distància d’equips de mestres. És un recull que té el seu origen en la planificació de l’activitat dels grups de docents que comparteixen pràctica reflexiva a l’ICE de la UAB.\nconsells REunions a Distància\nEl passat 28 de setembre vam donar el tret de sortida oficial al treball dels seminaris, xarxes i equips de docents a l’ICE per aquest curs 2020-2021. Després d’analitzar la situació sanitària a inicis de setembre i amb l’experiència del curs passat, vam decidir que aquest curs el planificaríem ja considerant que seria de treball principalment a distància. La idea és que els equips no hagin de trobar-se readaptant previsions en qüestió de setmanes o mesos.\nPer això, a la tradicional trobada inicial de les persones que coordinen cadascun dels més de 40 grups de docents, vam convidar al professor Guillermo Bautista que ens va oferir una petita xerrada amb el títol “Dinamització d’equips de treball a distància: alguns consells pràctics”\nÉs amb les seves aportacions contrastades amb l’experiència de treballa distància d’aquests últims mesos que hem elaborat aquest petit recull de consells que esperem que us puguin ser d’actualitat. Segur que amb les vostres aportacions i idees el podem anar afinant.\nL’ICE recomana: Orientacions per a confinaments


Rodalies de Catalunya ajusta la seva oferta durant els propers caps de setmana derivat de les restriccions de mobilitat establertes – Agrupament Ferroviari de Barcelona\nPublicada el 13 novembre 2020 20 novembre 2020 per AFB\n· La demanda ha caigut prop del 80% durant els dos caps de setmana amb restriccions\nEls dies 14-15 i 21-22 de novembre,\n· Els serveis Regionals prestaran la seva oferta al 50%.\n· Línia R7 (Sant Andreu Arenal – Cerdanyola Universitat) al restar tancada la UAB no prestarà servei, els viatgers de la resta d’estacions poden encaminar-se als trens del la línia R4.\n· La línia R8 que comunica Martorell amb Granollers circularà el 50% de la seva oferta habitual dels caps de setmana.\nEls nous horaris es podran consultar a partir de demà a través dels canals digitals d’informació i atenció al client de Renfe i Rodalies de Catalunya. Així com als telèfons 900 41 00 41 i 912 320 320.\nCerbère, Interrupció del Servei, Latour-de-Carol, Rodalies


Juan Rosell i Park Chung-Hee\nJaume Vicens | 30 octubre 2018\nWinston Churchill en el seu llibre La crisi mundial 1911-1918, conta que l’any 1895 va tenir el privilegi, com a jove oficial que era, d’assistir convidat a un lunch en companyia de sir William Harcourt. En el decurs de la conversa, Churchill li va demanar: «Què passarà amb els afers actuals?» El vell estadista va contestar: «Estimat Winston, les experiències de la meva llarga vida m’han convençut que mai no passa res.» Aquesta sensació és la que encara tenim avui en dia, que mai no passa res que sigui de profit per a la gent, però també que alhora hi ha una maquinària que intenta dissimular la paràlisi social, administrar la confusió, perquè la premsa, posem per cas, fa com si els polítics haguessin de dur molt de maneig, implicats en una dialèctica endimoniada que nosaltres tanmateix sabem que és improductiva.\nUn exemple; encara ara no hem aclarit, almanco jo encara no n’he tret aguller, si els estudis dels màsters o els de la carrera universitària de Pablo Casado, una de totes dues coses, no són il·legals del tot només perquè el suposat frau hauria prescrit. Si consideram que els mitjans de comunicació n’han parlat a bastament durant sis o set mesos, és gros que encara ara la gent no sàpiga segur si el del PP s’ha estalviat el delicte només perquè ha prescrit; això vol dir que no sabem cert si Casado només és un delinqüent teòric, i no ho sabem perquè de moment la cosa ha quedat d’aquesta manera: una jutgessa diu que no ho veu clar i uns altres jutges diuen que tampoc del tot. Tothom sospita però ningú no dimiteix —per què ho han de fer, si ningú no dictamina definitivament? I qui dia passa, anys empeny.\nEn aquesta línia de coses de la política, unes altres incògnites indefinitives també afecten el denominat Pacte de Toledo, tot i la magnífica composició del comitè d’experts que assessora. És un altre exemple de paràlisi. Seran viables les pensions? El criteri qualitatiu serà l’IPC o ho seran els altres indicadors afegits artificialment, els que sembla que sempre resten les quanties i els increments? En fa d’estona que en parlen; com a mínim n’han parlat durant tot el temps que han tengut les pensions congelades i encara abans, i tanmateix mai no arriben a aclarir res del cert. Les coses que ens interessen sembla que estan sempre en una situació d’impàs. I per què? Doncs crec que ho va explicar molt bé el president de la patronal CEOE, Juan Rosell, encara no fa molt, en el decurs d’unes declaracions molt celebrades: «Una cosa és la política i una altra la realitat», ens va enflocar.\nUn altre exemple. Despús-ahir, com aquell qui diu, també varen signar el pacte dels pressuposts generals a Madrid, Pablo Iglesias i el president Sánchez. És per això que el portaveu del grup parlamentari del PNB, el senyor Aitor Esteban, també ens va aclarir en què consisteix aquesta forma de pragmatisme irremeiable: «Nosaltres com que som realistes, no hi posarem gaires emperons.» I continuam amb la comitiva. Fa devers tres setmanes, vaig sentir dir per IB3 televisió, a Bel Busquets, consellera de Turisme, que l’autopista de Campos s’ha de fer perquè l’obra de la nova infraestructura fa part dels denominats Acords pel Canvi, signats ara fa tres anys i mig. Vaig quedar mort, confús per sempre més. Sort encara que les paraules del portaveu del PNB, les de sir Harcourt, advertint sobre la vetusta paralització dels canvis reals, i les opinions de Juan Rosell, m’han permès comprendre millor la situació. Més encara quan poc després d’escoltar la interlocució de la consellera Busquets, vaig llegir casualment un text escrit pel professor Josep Fontana. Segons aquest historiador crític, l’any 1961, el dictador de Corea del Sud, Park Chung-hee, va declarar, en el decurs d’un dels seus característics pronunciaments, que en la societat humana l’economia sempre precedeix la política. Crec que deu ser ben cert perquè totes aquestes combinacions fan pensar que un dels requisits de la política democràtica, segurament el primer de tots, és que sempre seguit ha de semblar que les proposicions, d’uns i altres, han de ser flexibles... fins que la dreta sempre les acaba de concretar les coses amb determinació.\nEl tema de la nova ministra de Justícia espanyola, Dolores Delgado, és un altre cas reconduït de manera adequada per al entreteniment de badocs, a l’espera, com estam, que qualque dia passi res de bo que ho sigui del cert. Progressista i masclista, tot d’una tirada, ha resultat que la senyora ministra va ser testimoni d’una bauxa que un dia hi va haver entre un cert nombre de fiscals, jutges i dones de la vida excessivament joves. Emperò ha resultat que la berganta no va pensar a denunciar res a la fiscalia de menors. Ja ho val. Com que no han pogut evitar la transcendència d’aquesta feta colombiana, en el decurs d’un debat, en una televisió espanyola, un dels contrincants va dir que la ministra Delgado no dimitirà, però que la seva carrera política està llesta. En fi, que poden perllongar les decisions perquè no afecten el dia a dia de la gent; si fan dimitir Delgado, tanmateix en posarien una altra que serà igual que ella. En aquest mateix debat, un altre protagonista va dir que els tres primers mesos de Sánchez han estat frenètics, tot i que el president encara no ha pogut precisar res. El president ha hagut d’atendre la crisi dels quatre ministres que li han sortit torts i dedicar temps a cosir costures que només estaven embastades. Està clar; velocitat d’esdeveniments amb pretensió fabulosa en una realitat plena de confusions, amb l’objectiu d’aconseguir que mai no passi res però que alhora no ho sembli.\nDeu ser per mor d’aquesta trajectòria que el brillant historial inicial dels polítics sempre acaba sent un factor d’escassa importància. Com que mai no passa res que sigui vertaderament rellevant, els polítics, finalment, estan abocats, sense remei, a l’ostracisme. En aquest sentit l’ortodòxia política sempre està confirmada perquè el recorregut dels gestors de la cosa pública és fidedigne, com si hagués d’estar fet a mida per a la incomprensió humana. I encara sort que els mitjans de comunicació, operadors actius, sovint acaben salvant-los la cara; el negoci és compartit perquè amb una realitat que mai no muda, premsa i polítics en tenen prou.


Mites i llegendes sobre l'elecció del President del Govern - Diari de Girona\nMites i llegendes sobre l'elecció del President del Govern\n"Un tret característic de la separació de poders rau en el fet que no s'exigeix que el president del Govern ni els seus minis?tres siguin membres electes del Congrés"\ngerardo pérez sánchez 30.01.2016 | 09:28\nal llarg d'aquestes jornades prèvies al procés d'investidura del proper president del Govern d'Espanya, els ciutadans estem assistint a un cúmul de situacions pintoresques, propiciades sobretot per l'existència d'un escenari inèdit en la nostra recent història constitucional, a la qual s'afegeixen nombroses idees preconcebudes i, a més, equivocades per part de moltes persones. Per això, resulta oportú aclarir determinats plantejaments, tan este?sos com desencertats:\n1.- El president del Govern ha de ser el líder de la llista més votada: Aquesta afirmació és errònia. En el nostre model parlamentari, el cap de l'Executiu serà qui aconsegueixi el nombre més alt de suports al Parlament. A diferència d'altres sistemes -en què aquest càrrec es tria de forma directa pels ciutadans i, per tant, sí es vincula al fet de guanyar en una votació a altres contrincants-, a Espanya aconseguirà el lloc el candidat que rebi el suport del Congrés i, en absència d'una majoria absoluta, no té per què coincidir amb el del partit que ha obtingut més vots o que compta amb més escons. Qüestió ben diferent és criticar el vigent model i defensar-ne la seva modificació, apel·lant a la designació directa per part del poble. Però, per això, és imprescindible can?viar prèviament les regles del joc.\n2.- El president del Govern ha de ser dipu?tat: De nou, una altra afirmació errònia. Un tret característic de la separació de poders legislatiu i executiu rau en el fet que no s'exigeix que el president del Govern ni els seus minis?tres siguin membres electes del Congrés. Ha estat la tradició la qual ha establert a?questa pràctica, però de cap manera es tracta d'un condicionant legal ni d'un imperatiu constitucional. Es redueix a un costum rei?terat en el temps.\n3.- El Rei ha de proposar en primer lloc com a candidat a la Presidència del Govern el líder del partit que ha guanyat les Eleccions Generals: Més errors. El cap de l'Estat no està obli?gat a seguir un ordre en proposar a un postulant a la Presidència en funció dels vots o escons obtinguts per aquest. Em remeto al punt 1 per insistir que el Rei ha d'apostar per qui pugui obtenir un suport més alt de la Cambra Legislativa. Per aquest motiu, prèviament a la seva proposta i per tal de sondejar aquests suports, consulta les persones designades pels grups polítics amb representació parlamentària. Si per endavant es?tigués compel·lit a proposar el més votat, aquestes reunions precedents no tindrien raó de ser.\n4.- El Parlament no pot exercir les seves competències quan el Govern està encara "en funcions": Una altra equivocació més. La situació transitòria del Govern sortint suposa limitacions per a aquest òrgan governamental, pe?rò no per a les Cambres Legislatives. Així, es prohibeix expressament el president en fun?cions proposar al Rei la dissolució d'algu?na de les cambres o de les Corts Generals, plantejar la qüestió de confiança o convocar un referèndum consultiu. I al Govern (en el seu conjunt) se li impe?deix aprovar el Projecte de Llei de Pressu?postos Generals de l'Estat i presentar projectes de llei al Congrés dels Diputats o, si s'escau, al Senat. En general, s'estableix que només s'ocuparà del "despatx ordinari dels assumptes públics" però, en casos d'urgèn?cia o d'interès general, pot adoptar qualsse?vol altres mesures. Es tracta, doncs, de reta?lla?des en les funcions de l'Executiu, no del Legislatiu, tot i que, si la situació de transitorietat s'allarga massa, esdevé anòmala i no recomanable.\n5.- Amb un Parlament molt fragmentat no es pot formar un Govern: Incert. Potser resulti més difícil però, al mateix temps, pot suposar una gran oportu?nitat per revitalitzar la funció de control parlamentari que posseeix l'Executiu i que esdevé inoperant quan es produeixen majories absolutes o coalicions fèrries. Aquest plantejament -que em permeto titllar de fals- potser té sentit en sistemes amb una notable preeminència del Govern sobre el Parla?ment, el que, almenys teòricament, no és el cas espanyol. No obstant això, perquè una circumstància d'aquest tipus no es torni insos?tenible, es requereixen líders formats i amb objectius que transcendeixin a les seves pròpies ambicions personals i als concrets interessos de les seves formacions po?lítiques. En definitiva, calen estadistes capaços de, sabent-se no vencedors, no obstinar-se a imposar un programa que, vist l'escàs suport electoral obtingut, manca d'aval suficient per esdevenir el full de ruta de tota una societat. Dit d'una altra manera, és l'escassa talla dels dirigents, i no una patologia del model d'organització, la que ocasiona que l'escenari es torni inestable i perniciós.


El sorteig més esperat de l'any: La pandèmia ha reduït les vendes de loteria de Nadal però no la il·lusió per la Grossa\nEl turisme nacional ha salvat la temporada d'estiu amb la retirada de dècims en finestreta\nL'any passat es van vendre més de 145 milions de paperetes per al sorteig de la loteria de Nadal, el més esperat de tota la temporada. Encara que encara falta més de mes i mig per a la gran cita, els loteros saben que enguany no serà el mateix perquè la pandèmia ho ha revolucionat tot. Molta gent s'ha quedat a casa per a treballar i s'han reduït el nombre de participacions en les empreses. A més, s'han cancel·lat tots els viatges de fi de curs i també les festes patronals, dos exemples –d'entre molts més- de clients fixos que recapten fons amb la llueix de la loteria. I, pel seu fora poc, aquest estiu s'ha registrat un descens considerable dels turistes internacionals que trien Espanya per a passar les seues vacances i també dels nacionals que viatgen a diferents punts de la costa i tempten a la sort en les seues destinacions preferides de platja. Els dècims de Nadal es posen a la venda al juliol per a aprofitar el tràfec de persones en plena temporada estiuenca.\nLa crisi sanitària, amb milers de morts i de contagis, té la seua repercussió econòmica directa. Primer amb el confinament i ara amb el segon estat d'alarma i el toc de queda en tot el territori espanyol. Milers de negocis –especialment del sector de l'hostaleria- han tancat o la seua activitat s'ha vist reduïda a marxes forçades. Només cal consultar les xifres d'aturats i els ERTE tramitats. La caiguda de l'economia és general i és lògic que es mire amb detall fins a l'últim euro. A més d'un, segur, enguany no li arriba per al “capritx” del dècim de Nadal.\nL'Agrupació Nacional d'Associacions Provincials d'Administracions de Loteria (ANAPAL) xifra en un 30% la retallada de les vendes de bitllets entre els mesos de juliol i octubre, en comparació amb el mateix període de l'any anterior. I es tem que aquest percentatge de baixada global es mantinga al tancament de l'any. La major caiguda són les vendes de bitllets a empreses i col·lectius fins a tal punt que el president d'ANAPAL, Josep Manuel Iborra, considera que “perilla molt el canal de venda més important que tenim”.


Avui és el dia internacional de la dona! – Salesians Sant Vicenç dels Horts\nSi hi ha un dia de la dona, és perquè davant dels greuges que hi ha hagut històricament i que hi ha encara al nostre país i arreu del món envers les dones, es fa necessari reivindicar una igualtat d’oportunitats, de drets, de moviments, que encara no existeix entre homes i dones. I aquesta igualtat no és una lluita de les dones contra els homes, no, tots #SomCorresposables.\nPer això, en totes les etapes de Salesians Sant Vicenç dels Horts, avui es duen a terme activitats especials per educar-nos a detectar aquells comentaris, aquelles actituds, aquells comportaments culturals que, per inèrcia, situen les dones en un segon terme, en una posició d’inferioritat. Ens cal veure les coses #ambLaNostramirada, és a dir, un uns ulls nous que no passin per alt cap injustícia.\nA post shared by Salesians St Vicenç dels Horts (@salesians_svh)\nAnirem penjant aquí les fotografies que anem recopilant:\nAquesta notícia ha estat publicada a BLOG-General, Destacat amb les etiquetes 8 de març, dia de la dona.\n← Els alumnes de filosofia de 1r de Batxillerat descobreixen el poder dels “prefiero”\nDues escoles salesianes es troben virtualment amb l’autor Francisco Díaz Valladares →


Disseny i construcció d’un robot « Premis Recerca Jove\nDisseny i construcció d’un robot\nCentre: Institut Lluís Domènech I Montaner, Barcelona\nAutors: Josep Sans Prats\nTutors: Antonio Escrig Vidal\nL’objectiu principal del treball era construir un robot similars als robots de sumo per tal de poder participar en una lluita de robots. Tot i que aquest objectiu principal i ambiciós no es va aconseguir del tot, dins d’aquest treball també hi ha altres objectius més secundaris com ara entrar a conèixer el món de la robòtica i estudiar el funcionament del controlador Arduino.\nLa metodologia a seguir durant el treball consistia majoritàriament en el mètode de prova i error ja que al realitzar-lo no comptàvem amb els coneixements necessaris per tal de fer simulacions a fi de conèixer el funcionament del robot abans de construir-lo.\nDissenyar un robot, requereix molt de temps i premeditació per tal d’intentar resoldre els problemes abans que succeeixin alhora, intentar no ser molt ambiciós, cosa que he pecat moltes vegades durant el disseny d’aquest robot, per tal d’intentar fer alguna cosa mitjanament realitzable acord a les teves capacitats i recursos. Si dissenyar un robot era una tasca laboriosa i entretinguda, construir-lo segons el teu disseny és pràcticament irrealitzable, ja que per molt que intentis minimitzar els errors, aquests sempre acaben sortint una vegada sembla que ja ho tens tot enllestit obligant-te a modificar el teu disseny i a reconstruir el robot. Tot i això, estic molt satisfet amb el robot que he dissenyat i construït.


Amics del Poble Sahrauí de Xàtiva – Portalcomarcal\nEtiqueta: Amics del Poble Sahrauí de Xàtiva\nEls xiquets i xiquetes sahrauís han gaudit d’un cap de setmana complet: jocs, aventures, excursions, nadar al riu, cinema... Amics del Poble Sahrauí de Xàtiva va organitzar per aquest proppassat cap de setmana una de les activitats que els xiquets i xiquetes sahrauís més esperaven: l’acampada. Enguany han estat al Càmping Xàtiva des del dia 23 al 25 de juliol, sense les seues famílies acollidores i amb monitors sahrauís i\n“Marroc, fora del Sàhara!! 35 anys d’Ocupació. Ja prou!!”\nAmics del Poble Sahrauí de Xàtiva es desplaça fins a la capital de l’estat per a participar en la multitudinària manifestació que es va celebrar en favor del poble sahrauí. L’autobús que va eixir des de Xàtiva va recollir al moviment solidari amb el poble sahrauí de tota la Costera i es van unir a la caravana, de més de vint autobusos, que provenia des del País Valencià. Les associacions\nContinua arribant l’ajuda alimentària per al poble sahrauí dels municipis de la Costera. Amics del Poble Sahrauí de Xàtiva segueix classificant els aliments per tal de tenir-lo enllestit per al dissabte 5 de febrer. Aquesta vegada ha estat el municipi de la Granja de la Costera el qui ha fet arribar els aliments recollits a la gent del col•lectiu d’Amics del Poble Sahrauí de Xàtiva per tal que ho classifiquen\nAmics del Poble Sahrauí de Xàtiva participarà a el II Mercat Medieval que organitza la Residència Novaedat de Xàtiva\nEl nostre col·lectiu muntarà un punt d'informació sobre la situació en la qual es troba el poble sahrauí. A més, aprofitarem per exposar i vendre algunes de les cosetes que nosaltres mateix elaborem per tal de poder sufragar les despeses dels projectes d'ajuda al poble sahrauí que estem portant a terme. Molt prompte, l'1 de desembre iniciarem la recollida d'aliments (arròs, sucre i oli, bàsicament) en la Campanya d'Ajuda Humanitària\nVacances en pau 2011. Esmorzar firer i pujada a les atraccions de la fira de Xàtiva\nEls xiquets i xiquetes sahrauís acollits per Amics del Poble Sahrauí de Xàtiva, esperaven en moltes ganes que arribara la Fira d'Agost de Xàtiva per tal de veure les parades amb gaiatos, amb joguets, amb les llepolies, la Fira de Bestiar, les activitats fireres, el teatre infantil, música, les passejades pel Reial de la Fira, i sobretot les atraccions. Així, el dimarts 16, anirem a esmorzar a la fira i\nDurant els dies 5, 6 i 7, els xiquets i xiquetes sahrauís que passen l'estiu a diferents localitats de la Costera, van gaudir d'un cap de setmana diferent a l'Alberg i Aula de Natura del Túnel de Canals. Els col·lectius, SAPS de Canals i Amics del Poble Sahrauí de Xàtiva, a la qual es van afegir altres xiquets de l'associació SAHABA de Manuel, van celebrar la Trobada de xiquets i


ᐅ Posicionament Google Passanant i Belltall - Posicionament web Passanant i Belltall\nLi oferim posicionament Google Passanant i Belltall.\nExperts en posicionament Google Passanant i Belltall\nSom especialistes en SEO Posicionament Google Passanant i Belltall utilitzant òptimament tots els paràmetres que SEO posicionen dins Google, tan posicionament Google Passanant i Belltall On-page com Off-page. La clau és complir perfectament amb aquestes dues facetes tan importants, contemplant el màxim de requeriments i paràmetres en aquest sentit.\nDes de Passanant i Belltall, especialistes en posicionament Google\nSom especialistes en posicionament Google Passanant i Belltall, utilitzant totes les tècniques i els paràmetres necessaris que millor posicionen a Google.\nEl nostre posicionament Google Passanant i Belltall va de bones pràctiques, metodologia contrastada i experts en estratègies SEO nacional i internacional. El nostre equip professional analitza i confecciona en cada cas una proposta a mida sobre l’estratègia SEO On-page i Off-page més adient i que millor encaixa amb les necessitats del client i els seus objectius en aquest sentit.\nPosicionament Google Passanant i Belltall. Experts des dels inicis del cercador.\nEl nostre equip professional a Passanant i Belltall analitza i confecciona en cada cas una proposta i estratègia a mida sobre el servei de posicionament Google Passanant i Belltall SEO On-page i Off-page més adient i que millor encaixa amb les necessitats del client i els seus objectius en aquest sentit.\nLa evolució constant del servei de posicionament Google Passanant i Belltall\nEl robot de Google i els seus paràmetres de SEO Posicionament han evolucionat i ho segueixen fent constantment, per aquest motiu els nostres especialistes a Passanant i Belltall assessoren i fan seguiment sobre les estratègies i com millorar-les i treure’n més i millor rendiment. És obvi que en aquest camp, ningú es pot permetre el luxe de quedar-se enrere i en el nostre cas, Gestinet ofereix a Passanant i Belltall el millor servei contrastat, consolidat i en constant evolució i millora per tal d’aconseguir en cada moment els resultats més òptims possibles. De fet i en aquest sentit, la nostra empresa col·labora intensament i és Partner de Google des de fa molts anys.\nA l’igual que el Manteniment informàtic és vital per a qualsevol empresa avui dia, la seva estratègia SEO Posicionament Google Passanant i Belltall també forma part de quelcom vital i necessari per a la seva supervivència o en cas contrari, òbviament pot tenir els dies comptats.\nEl servei SEO Google de Gestinet és el millor posicionament Google Passanant i Belltall\nEl nostre objectiu a l’hora de crear una estratègia de posicionament Google Passanant i Belltall és aconseguir els millors resultats possibles en la generació de trànsit potencial i sa des de Google i les seves eines i línies de negoci com Google Adwords, Google Shopping, Google Local Business (Passanant i Belltall), etc… En cada cas utilitzem els nostres recursos, experiència i eines que hem anat dissenyant, elaborant i evolucionant durant tants anys i que ens han aportat l’èxit i reputació com d’empresa referent en SEO posicionament Google Passanant i Belltall.\nGestinet, el millor posicionament Google de Passanant i Belltall\nDes de Gestinet entenem que el SEO posicionament Google Passanant i Belltall és una forma d’entendre i fer les coses, una metodologia en evolució constant i una filosofia que cal desenvolupar en cada disseny web, optimització i projecte en aquest sentit, sempre desenvolupant pensant en la metodologia Google i els seus paràmetres de posicionament SEO, vital per a l’èxit del projecte i consolidació dels objectius SEO. Oferim un servei de posicionament Google Passanant i Belltall de qualitat i amb màximes garanties.\nPosicionament Google Passanant i Belltall amb màximes garanties\nEl nostre secret és tractar el SEO posicionament Google Passanant i Belltall com a metodologia i filosofia dins el nostre ADN, entenent i participant en aquestes facetes dins Google, en resum gairebé formar part de l’ADN Google. Tot això ho plasmem en el nostre disseny web i estratègies de posicionament web que realitzem, totes les optimitzacions web que fem, utilitzant en tot moment metodologia pròpia, tècniques i estratègies SEO contrastades i vigents dins Google, amb les màximes garanties d’èxit i sense riscos. Mai hem tingut una pàgina web penalitzada i en tots els casos realitzem una estratègia SEO posicionament Google Passanant i Belltall a mida amb les màximes garanties per a consolidar els objectius establerts.\nDoni visibilitat mitjançant posicionament Google Passanant i Belltall al seu negoci a Google amb Gestinet\nDonem d’alta els seus productes a Google Merchant Center per a millorar el posicionament Google Passanant i Belltall\nGestionem les seves campanyes d’Adwords per treure el màxim rendiment en posicionament Google Passanant i Belltall\nMitjançant el posicionament Google Passanant i Belltall millorem les seves posicions en les cerques locals.\nPassanant i Belltall i el seu posicionament a Google\nCada ubicació i zona geogràfica té un tractament específic a nivell SEO Google i això afecta directament en una gran majoria d’estratègies de posicionament web que desenvolupem, tant sigui pel volum i tipus de competència, com tipus de sector, activitat, etc... Cal tractar cada projecte i estratègia de posicionament Google Passanant i Belltall de forma personalitzada i a mida, només així es pot garantir l’èxit de la mateixa i aconseguir els resultats en posicionament web esperats.\nGestinet ❤ Posicionament Google Passanant i Belltall\nSom de Passanant i Belltall, addictes a la nostra feina i ens apassiona el món Google des dels seus inicis, i les estratègies de superació constant que dissenyem per tal que cada client sobresurti dins el Posicionament dins Google, evolucionant-les amb el temps per tal de millorar i optimitzar resultats constantment. Val a dir que a Passanant i Belltall comptem amb clients que són models de negoci online i gairebé l'única captació de client potencial és via posicionament Google Passanant i Belltall, amb l’exigència i pressió que això comporta.


El Fòrum Gastronòmic recorda a Santi Santamaría\nEl Fòrum Gastronòmic de Girona ha obert les seves portes amb un minut de silenci en homenatge al cuiner Santi Santamaría, mort el dimecres passat d'un atac al cor. La mostra acull l'oferta de 300 empreses en 15.000 metres quadrats amb l'objectiu de superar els 30.000 assistents.\nLa figura del xef Santi Santamaria ha estat homenatjada en la inauguració del Fòrum Gastronòmic de Girona 2011, que ha arrencat amb un emotiu minut de silenci i una ovació per part dels assistents.\nLa cita ha obert les portes amb l'objectiu de superar els 30.000 assistents i amb la més àmplia representació de professionals i figures reconegudes a nivell mundial de la cuina espanyola, com Ferran Adrià, Carme Ruscalleda o els germans Roca.\nA la inauguració ha assistit el conseller d'empresa i Ocupació de la Generalitat, Francesc Xavier Mena, qui ha dedicat les seves primeres paraules al cuiner mort el dimecres a Singapur, on la seva filla Regina regenta el restaurant Santi.\nEl conseller tenia una estreta relació amb la família Santamaria, ja que, ha explicat, que durant "molt temps" va ser professor de la seva filla Regina i, per aquest motiu, li ha manat una especial salutació i mostra de suport.\nSantamaria, "ambaixador extraordinari"\nFrancesc Xavier Mena ha recordat al responsable del restaurant Ca Fabes de Sant Celoni, amb tres estels Michelin, com "un ambaixador extraordinari" de la cuina catalana al món. "Va exportar el nom de Catalunya fins a Dubai, Singapur i per tot el món", ha recordat.\nMena també ha destacat l'arrelament "al territori" que tenia Santamaria i s'ha mostrat convençut que el seu projecte seguirà endavant. "Estic segur que El Racó de Can Fabes i Xavier Pellicer i tot el seu equip seguiran la seva labor", ha afirmat.\nEl director de Prodeca (Promotora d'Exportacions Catalanes), Ferran Bienert, ha subratllat la importància de Santamaria en la promoció dels "productes agroalimentaris catalans" i de la projecció internacional de la seva tasca. L'alcaldessa de Girona, Anna Pagans, ha apuntat que el treball fet per Santamaria "representa l'esperit d'aquest Fòrum".\nUns 150 ponents\nLa mostra acull l'oferta de 300 empreses en una superfície total de 15.000 metres quadrats repartits entre l'Auditori de Girona, el Palau Firal i una carpa de grans dimensions.\nAssistiran a la cita internacional del món gastronòmic fins a 150 ponents, entre els qui figuren cuiners de prestigi com Ferran Adrià, Carme Ruscalleda o els germans Roca i Sergi Arola, a més del pastisser francès Christophe Adam, el cuiner americà Charlie Trotter, i Frank Cai, de l'Hilton de Pequín (Xina).\nLa jornada d'obertura del Fòrum està dedicada al públic en general i, a partir de demà, els actes se centraran especialment en els professionals del sector amb l'organització de tallers i ponències. La jornada del dilluns serà a càrrec de Ferran Adrià i la presentació dels cursos "Ciència i Cuina".


Imprimeix Meteovilatorta assumeix la gestió de l'observatori de l'Espai Natural de les Guilleries-Savassona\nConverteix Meteovilatorta assumeix la gestió de l'observatori de l'Espai Natural de les Guilleries-Savassona a PDF\nSituat a Tavèrnoles,\nMeteovilatorta assumeix la gestió de l'observatori de l'Espai Natural de les Guilleries-Savassona\nDes d'aquest 2014, Meteovilatorta, entitat responsable de la gestió de l'observatori meteorològic de Sant Julià de Vilatorta, el més antic de Catalunya en actiu, ha assumit la gestió de l'observatori que l'Espai Natural Guilleries-Savassona té a Tavèrnoles. Aquesta estació, instal·lada l'any 2003, actualment era poc operativa i. ara, Meteovilatorta en recupera la seva utilitat com a estació de referència dins del parc.\nEl projecte de recuperació de l'estació consta de diferents fases. La primera ha estat adequar l'entorn de l'espai on hi està ubicat amb una neteja a fons i un bon condicionament del mateix. La següent fase, ja més tècnica, ha consistit en el posada a punt de tot el sistema instrumental amb la corresponent neteja dels sensors, i el seu control i calibratge.\nTambé s'ha procedit a instal·lar un pluviòmetre manual de referència al costat de l'automàtic de balancí i s'ha modificat la ubicació d'alguns sensors. Un cop finalitzada aquest fase inicial, s'estan duent a termes altres millores per gestionar millor les dades adequant el sistema de comunicacions de l'estació. En aquest sentit, Meteovilatorta també està treballant en l'accés a les dades que genera l'estació per poder consultar tots els paràmetres en temps real. L'enviament d'avisos quan comencin les precipitacions o es superin un determinat llindar de temperatures, com l'emissió d'alertes per valors extrems, com precipitacions especialment intenses o valors de vent elevats que puguin ser importants per les tasques de control o de prevenció dins del parc, també és una part del projecte en el què també s'està treballant. Aquesta fase es durà a terme també amb la implantació del sistema de gestió i control de dades , de creació pròpia, que Meteovilatorta ja té implantat i que funciona a ple rendiment des de fa anys a l'observatori de Sant Julià de Vilatorta.\nL'equip de Meteovilatorta es complau per poder col·laborar com a entitat en aquest projecte tan important en el marc del conveni de col·laboració entre l'organisme gestor de l'Espai Natural Guilleries-Savassona, l'Ajuntament de Sant Julià de Vilatorta i Meteovilatorta. També agraïm la confiança dipositada en la nostra entitat per desenvolupar aquest projecte.\nFont de la informació: Meteovilatorta\nTags: tavèrnoles, meteovilatorta, meteorologia, estació, gestió,\nWeb de l'Observatori de Sant Julià de Vilatorta


Rubí acollirà la quarta edició dels Premis Vinari\nDimecres, 07 Setembre 2016 11:09\nTast dels premis Vinari 2015\nvinari, vi, Celler, SOMMELIERS, Societat, comerç, Cultura,\nEl Celler tornarà a ser l’escenari de la fase final dels Premis Vinari que es celebrarà dilluns, 12 de setembre. Una trentena de professionals del sector tastaran a cegues els 200 vins finalistes del concurs. Els guardons es lliuraran el 7 d’octubre a Vilafranca del Penedès.\nEls Premis Vinari es van atorgar per primer cop l’any 20013. La seva finalitat és premiar els millors vins de producció catalana per tal de donar embranzida al sector vitivinícola del país. Segons explica la directora dels premis, Eva Vicens, els guardons s’han fet un lloc destacat entre el públic i tenen una correspondència comercial. ‘Ajuda a que els consumidors tinguin una referència de qualitat’ ha dit Vicens.\nA la quarta edició dels premis, s’han presentat 850 vins de cellers catalans. La metodologia del concurs, tastos a cegues, permet valorar el producte per la seva qualitat independentment de la denominació d’origen o les dimensions de la marca.\nPer la directora del certamen, els premis són també una oportunitat per visibilitzar els productors més modestos. Eva Vicens afirma que el reconeixement del sector demostra que un producte pot tenir molta qualitat independentment de la superfície i les dimensions de l’empresa i que ‘la qualitat del vi té a veure amb la qualitat de la feina que es fa’\nL’acte es farà al Celler dilluns, 12 de setembre, a les 17 h. El jurat estarà format per enòlegs, sommeliers, periodistes del vi i professionals de la distribució. Entre els noms confirmats destaca la presidenta de l’associació catalana de sommeliers, Anna Vicens; els enòlegs Jaume Árboles i Àngel Garcia Petit i els comunicadors Ramon Roset, Josep Sucarrats i Ruth Trollano. El rubinenc Marià Rosàs, responsable de la botiga especialitzada Bodegas Rosàs, formarà part del jurat.\nEva Vicens, directora dels Premis Vinari


Es manté la participació a la plantada popular del Dia de l’arbre autòcton - Ajuntament de Rubí\nEs manté la participació a la plantada popular del Dia de l’arbre autòcton\nEs manté la participació a la plantada popular del Dia de l’arbre autòcton Es va celebrar dissabte al bosc de Ca n’Oriol. https://www.rubi.cat/ca/ajuntament/comunicacio/sala-de-premsa/notes/es-mante-la-participacio-a-la-plantada-popular-del https://www.rubi.cat/@@site-logo/ajuntament-de-rubi.svg\nEs va celebrar dissabte al bosc de Ca n’Oriol.\nAl voltant d’uns 300 rubinencs i rubinenques van participar dissabte a la 9a plantada del Dia de l’Arbre Autòcton, que es va celebrar al bosc de Ca n’Oriol.\nAl llarg de tot el matí, els i les participants van plantar una cinquantena d’arbres autòctons petits, d’entre 1 i 1,20 metres d’alçada, com ara pins pinyoners, alzines i roures. També van plantar dos centenars d’arbustos en un parterre situat a la mateixa zona, segons ha explicat el regidor de l’àrea d’Ecologia Urbana, Manel Velasco, amb l’objectiu de “continuar amb la temàtica de l’any anterior, en el qual també es van plantar aquest tipus d’espècies arbustives per tal de mantenir la supervivència de les papallones en la zona”.\nEl regidor també ha recordat que el lloc escollit per aquesta edició també ha tingut un caràcter continuista, ja que “hem volgut contribuir a la reforestació del bosc de Ca n’Oriol, perquè amb la plantada d’aquesta cinquantena d’exemplars hem augmentat la repoblació d’espècies vegetals, com ja hem fet en altres ocasions amb projectes anteriors”.\nD’aquesta edició, el regidor ha destacat el bon ambient registrat durant la jornada i l’èxit de participació, tant de persones grans com de petits, “perquè la repoblació d’espècies en llocs on és necessari és un tema que ens afecta a tots”. Com és habitual, tots els i les assistents a la 9a plantada del Dia de l’Arbre van rebre un diploma de participació.


Chema Martínez - Viquipèdia, l'enciclopèdia lliure\nJosé Manuel Martínez Fernández (Madrid, 22 d'octubre de 1971) conegut popularment i en l'entorn atlètic com Chema Martínez, és un atleta madrileny. Chema és un dels grans fondistes espanyols de la història.[cal citació]\n22 octubre 1971 (49 anys)\nEn el seu palmarès destaquen les dues medalles obtingudes en 10000 metres en els Campionats europeus de 2002 (or) i 2006 (plata) celebrats a Munic i Göteborg respectivament, a més de molts altres títols en diferents carreres.\nVa nàixer a Madrid el 22 d'octubre de 1971 i està casat amb Nuria Moreno (Olímpica a Sydney 2000 amb la selecció nacional d'Hoquei) amb la qual té una filla anomenada Paula, una altra que es diu Daniela i un xiquet anomenat Nicolás. És llicenciat en INEF, té un màster en Gestió en Administració i direcció de l'Esport pel COE i un curs de postgrau a més de màster en Gestió de Camps de Golf en la Universidad Europea de Madrid. El seu entrenador és Antonio Serrano.\n↑ «Chema Martínez: "Para que un atleta pueda ser profesional tiene que estar ayudado a nivel mediático"» (en castellà). 20minutos.es, 02-03-2006. [Consulta: 9 febrer del 2017].\nObtingut de «https://ca.wikipedia.org/w/index.php?title=Chema_Martínez&oldid=28173776»\nDarrera modificació: 3 set 2021 a les 00:17\nLa pàgina va ser modificada per darrera vegada el 3 set 2021 a les 00:17.


Ja es coneixen les dates per al repartiment de kits i la implantació del porta a porta al Berguedà | NacióBerguedà\nper Pilar Màrquez Ambròs , Berga, 26 de setembre de 2018 a les 12:24 |\nEl porta a porta ja és a punt de ser una realitat al Berguedà. El 14 d'octubre és la data d’inici del porta a porta a nou municipis de la comarca (Bagà, La Pobla de Lillet, Guardiola de Berguedà, Sant Julià de Cerdanyola, Cercs, Olvan, Casserres, Puig-reig i Gironella); i el 4 de novembre s'hi afegeixen Berga, Avià i Vilada. El Consell Comarcal del Berguedà ha informat així aquest dimecres que el dissabte 29 de setembre ja es podran recollir els primers kits amb el material necessari a la Pobla de Lillet i a Casserres.\nEl conseller comarcal de Medi Ambient, Francesc Xavier Francàs, ha destacat a NacióBerguedà que a hores d'ara "la població ja ha assumit que hi haurà un canvi de sistema de recollida". El conseller ha dit que aquests dies estan rebent "moltes consultes", per bé que més de 5.000 persones van assistir a les xerrades informatives de l'estiu. "Entre la informació que donem i els cartells que penjarem, la gent acabarà de posar-se les piles quan comencem a repartir els kits", ha afegit.\nDurant el mes d'octubre, s'anirà fent repartiment als dotze municipis on es començarà a aplicar el nou sistema de recollida de residus porta a porta. Amb aquest canvi, el Berguedà espera passar de la cua al capdavant de les comarques catalanes en matèria de recollida selectiva i complir els objectiu marcats per les directives europees, superant el 60% de recollida selectiva.\nEls habitants de les dotze poblacions han d'adreçar-se als locals indicats en cada cas i portar la butlleta emplenada que s’ha adjuntat amb la carta que prèviament han rebut al seu domicili. En el cas de no haver-la rebut, es podrà emplenar al mateix punt d’informació i recollida dels cubells i les bosses, segons ha comunicat el consell aquest dimecres en una nota de premsa.\nQuan he d'anar a recollir el kit al meu municipi?\nA Bagà, els kits es podran recollir del 3 al 9 d'octubre i els dies 15 i 16, al Casal de la Vila, i el 9 d'octubre al Local Social de Terradelles; a Casserres, els kits es podran recollir el 29 de setembre i l'1 i 15 d'octubre al Local Cultural; a Cercs, els kits es recolliran l'11 d'octubre al Local Social de la Rodonella i a l'Hogar del Minero de Sant Corneli, el 12 i 13 d'octubre al Local Social de Cercs i al Centre Cívic de Sant Jordi, i el 15 d'octubre al Local Social de Cercs; a Gironella, es recolliran del 3 al 9 d'octubre i el 16 i 17 d'octubre a la carretera de Casserres, número 26; a Guardiola de Berguedà la recollida dels kits serà el 8, 9, 10 i 17 d'octubre al nou local de la Residència, a la carretera de Bagà; a la Pobla de Lillet els dies marcats al calendari per recollir el kit són el 29 de setembre, l'1, 2, 16 i 17 d'octubre al Teatre Casal; a Olvan, es recolliran a l'Ajuntament i al Local Social de Cal Rosal els dies 12 i 13 d'octubre; i el 15 d'octubre també a l'edifici consistorial; a Puig-reig els kits es podran passar a buscar del 2 al 6 d'octubre i el 16 i 17 d'octubre, a la Sala de la Plaça Nova i a Sant Julià de Cerdanyola, els dies marcats són el 12 i 15 d'octubre, al Centre Cívic.\nPel que fa a les poblacions que implementen el sistema el 4 de novembre: a Berga, la recollida de kits es farà del 18 al 27 d'octubre al Mercat Municipal, a l'Hotel d'Entitats i al Local Museu del carrer Pla de l'Alemany; del 29 d'octubre al 8 de novembre al Mercat Municipal; i el 2 de novembre al Local de l'Associació de Veïns del Rosal. Així mateix, a Avià, els kits es poden passar a buscar a la sala d'exposicions de l'Ateneu els dies 1, 2, 3, 6 i 7 de novembre, al Local de l'Associació de Veïns de Cal Rosal, el 2 de novembre, i al Local Social de la Plana, el 3 de novembre; mentre a Vilada les dates són el 29 i 30 d'octubre i el 5 de novembre, al Local Cultural.\nEn tots els casos els horaris seran d'11 del matí a 2 de la tarda i de 5 de la tarda a 8 del vespre. Els diumenges romandrà tancat. Als locals hi haurà dos informadors que atendran dubtes i qüestions.\nEn totes les poblacions s'han previst dies de "repesca" per sol·licitar el material per al porta a porta, amb la previsió que algú pogués ser fora o de vacances. No obstant, es demana que tothom procuri tenir el kit amb la previsió de començar-lo a utilitzar el dia d'implantació del porta a porta. "El problema de qui no ho tingui i sigui a casa és que sortirà al carrer amb la bossa i no tindrà contenidor", ha alertat Francàs.\nTerritori i medi ambient, Porta a porta, Porta a Porta, Francesc Xavier Francàs, Consell Comarcal del Berguedà, Berguedà, sistema de recollida, dates, recollida selectiva, kits\nPer Anònim el 28 de setembre de 2018 a les 21:57\nFrancás, por aqui no vuelvas más!\nPer Anònim el 28 de setembre de 2018 a les 06:41\nsr Fracàs... ai! Francàs! Sap què és un abocador?\nÉstara a l'alçada l'administració?\nPer Anònim el 27 de setembre de 2018 a les 17:56\nEns obliguen a l'implantació de un sistema de reciclatge. Un Consell Comarcal que en menys de un any s' haurá de renovar( i si aquest sistema no agrada als entrants?) ja farem un altre que el poble es ric. Es vol passar de reciclar un 29% al 60% aixó vol dir mes que SUïSSA amb una cultura i una educació molt superior a nosaltres . Una administració que a vegades no sap o no vol administar les papereres del carrer ni les caques ni pixats dels gossos (lo que ells no fan h' em de fer nosaltres) En aquest darrers anys em conseguit que la brossa es col.loques en l'interiors dels contenidors, espero i desitjo que amb el nou sistema no tornem als anys anteriors. Jo personalment crec mes en l'educació i concenciació. Estarà l'administació a l'alcada del poble?\nPagar i pagar\nPer Anònim el 27 de setembre de 2018 a les 16:29\nMolt bé,participem i reciclem tot i vinga a pagar i pagar qui guanya am tot aixo?\nNomés tinc drets, no tinc deures com a ciutadà?\nPer Anònim el 27 de setembre de 2018 a les 12:40\nPotser cadascú haurà de contribuir una mica per fer que les coses funcionin. Per alguns sembla que visquem en el país de "tot m'ho han de fer, jo no he d'esforçar-me per res" Desitjo que amb la col·laboració de tots tinguem uns carrers nets i uns serveis a l'alçada de les nostres espectatives. Què hem de fer, posar pals a les rodes o participar tots en fer-ho bé? Ja cansa tant negativisme.\nPer Anònim el 27 de setembre de 2018 a les 11:06\nPer Anònim el 26 de setembre de 2018 a les 23:08\nveient el sistema de repartiment, serà un autèntic desastre. prepareu-vos per a pobles bruts i sancions. Com sempre, que el ciutadà carregui amb les culpes d' un sistema dissenyat fracassat. Ja veureu quin riure quan d' aquí uns mesos ens fotin la culpa de que no funcioni i, a sobre, amb molèsties diàries durant mesos.


La pista que va deixar l'assassí de Madeleine McCann i hauria canviat les coses\nEls pares de Madeleine estan més a prop que mai d'obtenir una resposta sobre la sort de la seva filla | Catalunya Diari\nEl presumpte assassí de Madeleine va manifestar que volia «caçar i utilitzar» nens petits\nL'acusat està complint presó per altres crims, entre ells abusos a menors\nper Mireia Muñoz 05/06/2020 18:08h\nLa desaparició de Madeleine McCann va suposar un crim mediàtic que encara continua sent un misteri 13 anys després. Ara, la policia britànica ha fet públic el nom del principal sospitós de la desaparició de la petita: Christian Brueckner, un alemany de 43 anys.\nL'acusat està complint altres penes de presó per tràfic de drogues i abusos sexuals, en moltes ocasions a nens. La policia va localitzar, a més, que es trobava a pocs quilòmetres del lloc de la desaparició durant aquella nit i que havia mantingut converses sospitoses abans i després de l'hora del crim.\nEl sospitós parla sobre «caçar i utilitzar» algú petit\nFeia uns dies saltaven les alarmes per una conversa de l'any 2017 on Christian B. assegurava a un conegut que sabia tot el que li havia passat a Madeleine aquella nit i el seu destí. Ara, 'La Vanguardia' informa sobre una macabra confessió que va compartir amb un altre amic a través d'una aplicació de missatgeria instantània.\nEn aquella, Christian B. parlava amb el seu amic sobre el seu desig per «caçar algú petit i utilitzar-lo durant dies». El conegut li responia que allò podria ser molt perillós, però l'alemany no va mostrar cap ressentiment: «Bah, després s'eliminen les proves».\nMadeleine McCann tenia 4 anys quan va desaparèixer a la zona de Praia da Luz, a Portugal | Catalunya Diari\nEl crim, més a prop de resoldre's que mai\nMentre la policia britànica continua investigant aquest cas com una desaparició, el cos alemany no té cap dubte que Madeleine va ser assassinada per Christian. L'alemany va néixer i viure al país germà abans de traslladar-se a Praia da Luz, justament a pocs quilòmetres de l'apartament on es va veure per última vegada a la petita.\nTot i les diverses teories que han anat apareixent al llarg d'aquests 13 anys, entre les quals hi havia rumors sobre que la petita estava vivint tranquil·lament a Portugal aliena a tota la situació i fins i tot posant com a principals sospitosos als seus mateixos progenitors, sembla que els pares de Madeleine estan més a prop que mai de conèixer la realitat i posar punt final a un crim que el món està observant des de fa més d'una dècada.\nAnar a portada Última hora Successos Última hora Desaparegut Última hora Assassinat Última hora Portugal\nUn català, encampat a una velocitat de vertígen a la C-53\nUrgent: Crític un home en un accident a la Catalunya Central


Una nova aplicació mòbil ofereix informació sobre les diferents normes viàries a les carreteres de la UE - Jornal.cat\nUna nova aplicació mòbil ofereix informació sobre les diferents normes viàries a les carreteres de la UE\nDimecres, 25 de juny de 2014 | 23:30 h\nQuin és el límit de velocitat a les autopistes espanyoles? Necessito portar casc quan vaig amb moto per Suècia? Quin equipament de seguretat haig de dur sempre dins del cotxe quan condueixo per Eslovàquia? A partir d'ara, les persones que vagin de vacances no hauran de gastar més temps buscant tota aquesta informació, la tindran a la seva mà allà on siguin amb la nova aplicació per a telèfons mòbils i tabletes de la Comissió Europea "Going Abroad".\nL'aplicació està disponible per a iPhons i iPads, Google Android i mòbils Microsoft Windows en 22 llengües. A més d'informació viària important sobre tots els països de la UE, l'aplicació també conté un joc sobre seguretat per entretenir els viatgers durant llargs viatges per carretera. L'aplicació, evidentment, no pot ser mai utilitzada mentre els usuaris estiguin conduint, per tant, els conductors han de deixar-la a la resta de passatgers perquè aquests la facin servir o fer parades per buscar informació.\nEl vicepresident de la Comissió Europea i responsable de Transports, Siim Kallas, explicava en la presentació que "el període de vacances d'estiu és quan les carreteres europees registren més activitat. Viatjar amb el cotxe a través de la UE és tan fàcil que molts ciutadans no s'adonen que les normes de circulació canvien d'un país a un altre. L'aplicació "Going Abroad" ofereix informació per ajudar a minimitzar els riscos a les carreteres".\nL'aplicació conté informació sobre tots els temes que poden comportar risc d'accidents, incloent la velocitat, els límits d'alcoholèmia, semàfors o l'ús de telèfons mòbils. "Going Abroad" també informarà els usuaris sobre l'obligació de dur el cinturó de seguretat en els cotxes o del casc en cas de motos i bicicletes.\nAquesta aplicació apareix just abans del període de vacances, un moment adequat ja que durant el juliol i l'agost és quan es registren més accidents mortals a les carreteres, un 50% més de mitjana que durant el mes més segur, el febrer.\nEl treball de seguretat viària a la UE ha aconseguit grans progressos durant els darrers anys. Entre el 2001 i el 2010, el número d'accidents a les carreteres de la UE es va reduir en un 43%. Entre el 2010 i el 2013 es va reduir més d'un 17%.\nL'objectiu estratègic és reduir a la meitat el nombre de morts a les carreteres entre el 2010 i el 2020 i iniciar a centrar els esforços de la UE en reduir el nombre de ferits.